Diari Oficial de la Generalitat Valenciana


Sumari del DOGV 5994, del 16-04-2009 (2009/4058)

RESOLUCIÓ de 8 d'abril de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Agencia Nacional de Evaluación de la Calidad y Acreditación i l'Agència Valenciana d'Avaluació i Prospectiva.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5994

Data del DOGV
:   16-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4058


Data del document
:   08-04-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Agència Valenciana de Salut
    * cooperació administrativa

RESOLUCIÓ de 8 d'abril de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Agencia Nacional de Evaluación de la Calidad y Acreditación i l'Agència Valenciana d'Avaluació i Prospectiva.  
 [2009/4058]  
L'Agencia Nacional de Evaluación de la Calidad y Acreditación i l'Agència Valenciana d'Avaluació i Prospectiva han subscrit, després de la tramitació prèvia reglamentària, el 12 de març de 2009, un conveni marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0369/2009, i que figura com a annex d'esta resolució.  
València, 8 d'abril de 2009.- El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre l'Agencia Nacional de Evaluación de la Calidad y Acreditación i l'Agència Valenciana d'Avaluació i Prospectiva  
Madrid, 12 de març de 2009  
D'una part, Gemma Rauret Dalmau, en nom i representació de l'Agencia Nacional de Evaluación de la Calidad y Acreditación (ANECA), fundació constituïda en escriptura pública atorgada davant del notari de Madrid, el senyor Inocencio Figaredo de la Mora el dia 31 de juliol de 2002, davall el número 2981 del seu protocol, amb domicili a Madrid, carrer Orense núm. 11-7é, CIF G-83381822. Inscrita en el Registre de Fundacions del Ministeri d'Educació i Ciència amb el número 631.  
Intervé en la seua condició de directora de la fundació, fent ús del poder concedit a favor seu en escriptura pública autoritzada el dia 22 de juny de 2006 pel notari de Madrid el senyor Miguel Navarro Tàrraga, amb el número 535 del seu protocol.   
D'una altra part, el Juan Manuel Badenas Carpio, director general de l'Agència Valenciana d'Avaluació i Prospectiva (AVAP), que actuant en nom i representació seua, en l'exercici de les facultats previstes en l'article 9.2.F del Decret 6/2008 del Consell, pel qual s'aprova el Reglament de l'AVAP (DOCV núm. 5684 de 21.01.2008)  
Ambdós institucions consideren i reconeixen la importància de promoure la cultura de la qualitat en l'àmbit universitari així com la necessitat de desenrotllar experiències comunes entre elles  
Exposen  
1. Que ambdós institucions tenen objectius i interessos comuns en els camps de l'avaluació, acreditació i certificació de la qualitat en l'àmbit universitari.   
2. Que per a contribuir a una millora en l'aplicació dels diferents procediments és de fonamental importància que s'establisquen relacions d'intercanvi en estos camps.  
3. Que és la seua voluntat desenrotllar una col·laboració que, de mode continuat, contribuïsca al millor desenrotllament de les seues funcions.  
Per esta raó,   
Convenen  
1. L'Agencia Nacional de Evaluación de la Calidad y Acreditación i l'Agència Valenciana d'Avaluació i Prospectiva (AVAP), es comprometen a intercanviar experiències en els camps de l'avaluació de la qualitat, certificació i acreditació, dins d'aquelles àrees en les quals tinguen interés manifest.  
2. L'execució de la cooperació prevista en el present conveni serà objecte d'un programa elaborat de comú acord entre ambdós institucions. Amb este fi es constituïx una Comissió de Seguiment formada per dos persones per part de cada institució de les quals una serà el director/a o persona en qui delegue.  
3. El present conveni constituïx una declaració d'intencions el fi de la qual és promoure autèntiques relacions de benefici mutu en matèria de col·laboració en les àrees d'avaluació de la qualitat, certificació i acreditació.  
4. Tot el que no estiga previst en este conveni marc podrà ser resolt per les parts de mutu acord.  
5. Este Conveni marc podrà ser modificat per mutu acord de les parts, a petició de qualsevol d'elles. Les modificacions tindran vigència a partir de la data de l'acord.  
6. Este conveni tindrà una validesa indefinida: qualsevol de les parts podrà desistir unilateralment previ avís amb 90 dies d'antelació. En este últim cas, els projectes que s'estigueren realitzant com a conseqüència d'este conveni marc, hauran de ser portats a terme tal com s'havien previst.  
7. En les publicacions, treballs i altres activitats que siguen fruit d'este conveni marc, o que s'originen com a conseqüència de la seua aplicació, es farà constar la dita col·laboració mútua.  
8. La resolució de possibles controvèrsies inherents a la interpretació i execució del present conveni és competència de la Comissió descrita en l'acord segon o en les persones en les que deleguen.  
9. Els programes i accions que s'aproven conjuntament i que es desenrotllen en el marc d'este conveni hauran de respectar les competències de l'Estat i de la Comunitat Valenciana en esta matèria.  
D'acord amb tot el que s'ha mencionat anteriorment, firmen el present conveni marc a Madrid a 12 de març de 2009.  
Per l'Agencia Nacional de Evaluación de la Calidad y Acreditación: Gemma Rauret Dalmau   
Per l'Agència Valenciana d'Avaluació i Prospectiva: Juan Manuel Badenas Carpio